Komission kertomus Euroopan parlamentille ja neuvostolle EMOTR:n tukiosaston menojen kehityksestä Varojärjestelmä numerot 11 ja 12/2006 /* SEK/2007/0148 lopull. */





[pic] | EUROOPAN YHTEISÖJEN KOMISSIO | Bryssel 5.2.2007 SEK(2007) 148 lopullinen . KOMISSION KERTOMUS EUROOPAN PARLAMENTILLE JA NEUVOSTOLLE EMOTR:n tukiosaston menojen kehityksestä Varojärjestelmä numerot 11 ja 12/2006 SISÄLTÖ 1. MÄÄRÄRAHOJEN ALUSTAVA KÄYTTÖ 2 2. KUVAUS VUODEN 2006 TALOUSARVION TOTEUTUMISESTA 2 3. PÄÄTELMÄT 2 MÄÄRÄRAHOJEN ALUSTAVA KÄYTTÖ Määrärahojen täytäntöönpano rahoituskehyksen otsakkeessa 1 oli 49 821,6 miljoonaa euroa eli 97,6 prosenttia alkuperäisistä määrärahoista. Kyseessä on nettomäärä sen jälkeen, kun määrästä on vähennetty varainhoitovuoden aikana toteutettujen EMOTR:n tukiosaston tilien tarkastamis- ja hyväksymismenettelyssä tehtyjen rahoitusoikaisujen sekä ennakkomaksujen keskeytysten ja vähennysten kautta takaisin perityt määrät. Alkuperäisiin talousarviomäärärahoihin verrattuna alustavassa täytäntöönpanossa, joka esitetään 16. lokakuuta 2005 ja 15. lokakuuta 2006 välistä aikaa koskevassa, liitteenä olevassa taulukossa, on alikäyttöä noin – 1 229,1 miljoonaa euroa, joka jakautuu seuraavasti: - alaotsakkeessa 1a sen määrä on – 1 104,7 miljoonaa euroa, ja - alaotsakkeessa 1b – 124,4 miljoonaa euroa. Kuvaus vuoden 2006 talousarvion toteutumisesta Talousarvion alustavaan toteutumiseen vaikuttavat monet seikat, ja tärkeimpiä momentteja ja alamomentteja voidaan luonnehtia seuraavasti: (Huom.: suluissa esitetään yli- (+) tai alikäytön (–) taso). Valuuttoihin vaikuttavat tekijät Dollarin pariteetti euroon nähden Edellä mainitulla kaudella aiheutuneissa menoissa on otettu huomioon dollarin kurssikehitys euroon nähden. Useimpien maataloustuotteiden vientitukien (erityisesti viljat ja sokeri) sekä eräiden yhteisön sisäisten tukien (esim. puuvillatuki) menoihin vaikuttaa euron ja dollarin välinen kurssikehitys. Neuvoston asetuksen (EY) N:o 2040/2000 8 artiklan 1 kohdan mukaisesti budjettivallan käyttäjän hyväksymän talousarvion perustana oli dollarin keskimääräinen pariteetti vuoden 2005 heinä-syyskuussa eli 1 € = 1,22 $. Olisi huomattava, että keskimääräinen pariteetti oli 1. elokuuta 2005 ja 31. heinäkuuta 2006 välisenä aikana noin 1 € = 1,22 $, eli vuoden 2006 talousarvion laatimisessa käytetyn kurssin tasolla. Muut alaotsakkeeseen 1a liittyvät tekijät: YMP-menot (lukuun ottamatta maaseudun kehittämistä) Alaotsakkeessa 1a alikäytettyjä olivat sekä markkinatoimenpiteitä että suoria tukia koskevat talousarviomäärärahat: - markkinatoimenpiteiden alikäyttö nousi – 440,4 miljoonaa euroon. Määrärahojen käyttö ei eri markkinoilla ollut kuitenkaan kauttaaltaan samanlaista. alitettiin seuraavilla markkina-aloilla: vilja, liitteeseen I kuulumattomien tuotteiden tuet, kuitukasvit, hedelmät ja vihannekset, naudan- ja sianliha, munat ja siipikarja. Sokerialalla sekä maidon ja maitotuotteiden alalla talousarviomäärärahat sitä vastoin ylitettiin; - suorien tukien alikäyttö nousi – 765,7 miljoonaan euroon, ja alikäyttö koski kaikkia tämän alan järjestelmiä; - tilien tarkastamiseen ja hyväksymiseen liittyvät oikaisut olivat noin 139,0 miljoonaa euroa pienemmät kuin vuoden 2006 talousarvioon otettu määrä, mikä johti näin ollen samansuuruisiin lisämenoihin. Maatalousmarkkinoiden interventiot (– 440,4 milj. euroa) Vilja (– 137,2 milj. euroa) Alikäyttö johtuu pääasiassa jäsenvaltioille aiheutuneista pienemmistä menoista, jotka johtuivat puolestaan alhaisemmista vehnän ja ohran keskimääräisistä vientitukimaksuista sekä pienemmistä kokonaisvientimääristä verrattuna vuoden 2006 talousarviossa käytettyihin määriin ja maksuihin. Lisäksi varastoissa olevan viljan myynnistä saadut suuremmat tulot vähensivät julkisen varastoinnin menoja vuoden 2006 talousarviossa käytettyihin oletuksiin nähden. Tuet liitteeseen I kuulumattomille tuotteille (– 140,9 milj. euroa) Vientitukien tason yleinen lasku sekä jalostettujen maataloustuotteiden alhaisemmat vientimäärät johtivat jäsenvaltioiden alhaisempiin vientitukimaksuihin ja näin ollen tämän toimenpiteen vuoden 2006 talousarviomäärärahojen alittumiseen. Sokeri (144,7 milj. euroa) Ylikäyttö johtuu pääasiassa siitä, että vapaiden markkinoiden sokerin, jolle myönnettiin vientitukea, vientimäärät olivat paljon suurempia kuin vuoden 2006 talousarvioon otetut määrät, jotka perustuivat siihen oletukseen, että sokerin noin 1,74 miljoonan tonnin vientimäärästä markkinointivuonna 2005/2006 1,0 miljoonaa tonnia vietäisiin interventiovarastoista. Kuitukasvit (– 33,9 milj. euroa) Puuvillan maailmanmarkkinahintojen nousu laski puuvillan tukitasoa ja myös jäsenvaltioiden menoja, mikä johti tämän toimenpiteen vuoden 2006 talousarviomäärärahojen alikäyttöön. Hedelmät ja vihannekset (– 172,4 milj. euroa) Verrattuna vuoden 2006 talousarviossa käytettyyn oletukseen, kyseinen alikäyttö johtuu jäsenvaltioille aiheutuneista pienemmistä menoista. Ne puolestaan johtuivat siitä, että jalostuslaitoksiin tuotiin vähemmän tomaatteja, jolloin tukimäärät laskivat, sekä jäsenvaltioiden tuottajaorganisaatioiden toimintarahastoille suorittamista pienemmistä maksuista. Maito ja maitotuotteet (151,6 milj. euroa) Neuvosto hyväksyi jäsenvaltioiden suorittamien maidon lisämaksujen maksamisajankohtaa koskevan muutosehdotuksen. Sen vuoksi kiintiövuoden 2005/2006 lisämaksu maksetaan varainhoitovuonna 2007 eikä vuonna 2006, kuten oletettiin vuoden 2006 talousarviota hyväksyttäessä. Maidon lisämaksut merkitsevät tuloja talousarvioon ja vähentävät maitoalan vastaavia menoja. Sen vuoksi ajoituksen muutosvaikutuksena on se, että vuonna 2006 ei peritä maidon lisämaksua ja sen vuoksi maidon ja maitotuotteiden vastaavat menot näyttävät kasvua, mikä johtaa tämän alan talousarviomäärärahojen havaittuun ylikäyttöön. Naudanliha (– 135,1 milj. euroa) Kyseinen alikäyttö johtuu jäsenvaltioille aiheutuneista, vuoden 2006 talousarviossa käytettyihin oletuksiin verrattuna pienemmistä menoista, jotka puolestaan johtuvat siitä, että sekä tuoreen lihan että elävien eläinten vientimäärät laskivat ja kyseisen viennin keskimääräiset painotetut vientitukimaksut olivat pienempiä. Lisäksi jäsenvaltioille poikkeuksellisten tukitoimien järjestelmän jäännöserien maksuista aiheutuneet menot olivat pienempiä kuin vuoden 2006 talousarviossa oli arvioitu. Sianliha, munat ja siipikarja (– 62,9 milj. euroa) Alikäyttö vuoden 2006 talousarviossa käytettyihin oletuksiin verrattuna johtuu jäsenvaltioille aiheutuneista pienemmistä vientitukimaksuista. Syynä siihen ovat tuoreen ja jäädytetyn sianlihan vientitukimaksujen keskeyttäminen ja aiempaa paljon vähäisemmät siipikarjan vientimäärät. Suorat tuet (– 765,7 milj. euroa) Tuotannosta irrotettujen suorien tukien alikäyttö on – 427,5 miljoonaa euroa, ja se johtui pääasiassa tilatukijärjestelmän käyttöönotosta eräissä jäsenvaltioissa. Kyseiset jäsenvaltiot perustelivat alikäyttöä sillä, että monet tuensaajat ovat tehneet hallinnollisia valituksia, koska eivät ole yhtä mieltä jäsenvaltioiden toimivaltaisten viranomaisten niille myöntämien oikeuksien määrästä, tai muilla tukitapausten selvittämiseen ja maksamiseen liittyvillä hallinnollisilla vaikeuksilla. Jäsenvaltiot ilmoittivat myös, että monet pienet tuensaajat luopuivat kyseisistä tukioikeuksistaan, koska niitä vastaavat määrät ovat pieniä. Se lisäsi talousarviomäärärahojen alikäyttöä entisestään. Muiden suorien tukien osalta alikäytön määrä oli – 280,4 miljoonaa euroa, ja se keskittyi pääasiassa seuraaviin järjestelmiin: - jäsenvaltioiden maksamat tupakkapalkkiot olivat vuoden 2006 talousarviossa käytettyihin määriin nähden pienempiä tupakan pienemmistä tuotantomääristä johtuen; - banaanien tasaustukimaksut olivat pienempiä pääasiassa suotuisien markkinaolosuhteiden vuoksi. Maatalousmenojen tarkastaminen (139,0 milj. euroa) Tilien tarkastamista ja hyväksymistä koskevien päätösten vuoksi tehtyjen oikaisujen kautta takaisin perityt määrät olivat noin – 261,0 miljoonaa euroa. Nämä määrät ovat tuloja talousarvioon ja vähentävät talousarviomenojen kokonaismäärää. Vuoden 2006 talousarviossa käytettyyn tilien tarkastamista ja hyväksymistä koskevien oikaisujen – 400,0 miljoonan euron suuruiseen määrään nähden tosiasiallisesti takaisin perityt määrät aiheuttivat näiden määrärahojen alikäytön. Alikäyttö johtuu ensisijaisesti EMOTR:n tukiosaston menojen kasvusta 139,0 miljoonalla eurolla. Muut alaotsakkeeseen 1b liittyvät tekijät: – Maaseudun kehittäminen (– 124,4 milj. euroa) Maaseudun kehittämistä (EU-15) ja EU-10:n siirtymäkauden tukivälinettä koskevat varainhoitovuoden 2006 maksusitoumusmäärärahat vahvistettiin tämän alaotsakkeen enimmäismäärän tasolle. Jaksotettujen määrärahojen perusteella täytäntöönpantavat siirtymäkauden välineelle vuoden 2006 talousarviossa ennakoidut kaikki maksusitoumusmäärärahat on suoritettu. Nykyinen alikäyttö koskee EMOTR:n tukiosaston EU-15:n maaseudun kehittämistä koskevia maksusitoumusmäärärahoja ja johtuu eräiden maaseudun kehittämisohjelmien alikäytöstä pääasiassa kahdessa jäsenvaltiossa. Päätelmät Edellä mainitun – 1 104,7 miljoonaan euroon nousevan alaotsakkeen 1a alikäytön vuoksi komissio teki budjettivallan käyttäjälle lisätalousarviossa nro 6/2006 ehdotuksen EMOTR:n tukiosaston kyseistä alaotsaketta koskevien määrärahojen vähentämisestä 860,0 miljoonalla eurolla. Lisätalousarvio hyväksyttiin Euroopan parlamentin täysistunnossa joulukuussa 2006, ja näin ollen EMOTR:n tukiosaston (otsake 1) vuoden 2006 talousarvion lopulliset maksusitoumusmäärärahat laskivat 50 190,7 miljoonaan euroon niiden alkuperäisestä 51 050,7 miljoonasta eurosta. LIITE [pic]